Amélie Nothomb

Amélie Nothomb (Etterbeek, Brusela (Belgika), 1966ko uztailaren 9a - idazle belgikarra da. Bere liburuak frantsesez idazten ditu.

Japonieraz hitz egiten du eta itzultzaile izan da Tokion. Japonia garrantzitsua da haren lanean. 1992az geroztik, urtero argitaratu du eleberri bat.

 Biografia 
Fabienne Claire Nothomb Bruselako auzoetako bat den Ettebeeken jaio zen, 1966ko uztailaren 9an, belgikar familia noble bateanModern Languages institute. Aita Patrick Nothomb baroia izan zuen, belgikar diplomatikoa. Fabienne jaio eta gutxira, 1968 eta 1972 artean, Osakan (Japonia) izan zen kontsul eta, gero, Pekin, New York, Bangladesh eta Birmanian ere bai. 1980an, Belgikan izan zen Kanpo Harremanetako Asiako Ministeritzako zuzendari eta, 1985 eta 2001 artean, berriz, enbaxadore, Japonian batez ere, 1988 eta 1997 bitartean.

Aitaren lana medio, Fabiennek leku askotan bizitzeko aukera izan zuen: Japonia, Txina, AEB, Laos, Birmania eta Bangladesh. Gerra eta pobrezia gertutik ikusi ditu eta haurtzaroan bilatzen du babesa, ahizpa zaharragoaren ondoan.

Hamazazpi urte zituen Europa deskubritu zuenean, Brusela, atzerritar sentiarazten duen hiria. Filologia Klasikoa ikasi zuen Bruselako Unibertsitate Librean, baina deiturak kalte egin zion: goi burgesia katolikoko familia seinalatzen zuen, eskuin muturreko birraitona, eta horrek ez zion joera liberal-sozilistako unibertsitatean integratzen laguntzen (Antichrista eleberrian horretaz hitz egin zuen).

Lizentziatu ondoren, Tokiora itzuli zen eta japoniar enpresa batean hasi zen lanean. Durduzaz eta Dardaraz (Stupeur et tremblements) eleberrian kontatzen du han bizitako esperienia penagarria.

Belgikara itzuli zen eta, 1992an, Hygiène de l'assassin argitaratu zuen, mozkor batek anaia hil zion unea abiapuntu. Arrakasta itzela etorriko zen gero eta, handik aurrera, idazleak literaturatik bizitzeko aukera izango du. Lau bat ordu ematen ditu idazten egunero, goizeko 04:00etatik, 08:00etara, eta hiru bat eleberri idazten dituela dio, bakarra argitaratzen badu ere. 65 idatzi baditu 17 bat daude argitaratuta. Litro bat te edan eta, eguzkia ateratzerako, lanak eginak ditu. Mundu guztiaren lana hasten denean, Amélie Nothomb bukatzen ari dahttp://elpais.com/diario/2009/03/01/eps/1235892412_850215.html.

Nerabezaroan, janariarekin arazoak izan zituen. Ahizpak eta berak erabaki zuten jateari uztea. Bangladeshen bizi ziren garai hartan. Urte pare batean edo gehixeago egon zen horrela, hiltzear halaber.

Janaria infernuko zuloa zen. Tortura bat. Errudun sentitzen zen eta jatea erabateko gaizkia zen. literaturak salbatu zuen eta Japoniara joateak. 5 urterekin handik joana zen eta, iristean, zoriontsu sentitu zen.

Estilo dotore eta pedantea duela esan da, baina, era berean, komiko eta karakter handikoa, bere burua zaindu beharra izan duen emakume indartsu batena; istorio biziak, hiztegi zehatzak, gai originalak eta bukatzen ez den garraztasuna.

Eskuz idatzi ohi du, esaten du, lorik ezin egin edo metroan dabilenean burura etorritako ideiak. Albin Michel argitaletxeko bulegoa du lantoki, Montparnasseko hilerriaren ondoan. Bulego estua, txikia, kaxa, karta eta koaderno txuriz lepo. Irakurleek bidaltzen dizkiote hauek, gehiago idatz dezan. Baina ez du horren beharrik.

Bere gustuko autoreak Mishima, Diderot, Tanizaki, Montherlant eta Proust dira, baita Éric-Emmanuel Schmitt, Simon Leys, Jacqueline Harpman, Nathalie Gassel, Yōko Ogawa eta Kazuo Ishiguro ere, Louis-Ferdinand Céline bezala.

2006an, Leteo Saria jaso zuen.

 Eleberriak 

 Euskaratuak 

 Hodien metafisika itzul.Garazi Arrula Ruiz (Igela, 2017)
 Tutuen metafisika itzul.: Garazi Arrula (Elearazi, 2014)
 Katilinarenak itzul.:Joxan Elosegi (Igela, 2006 Literatura Saila 34)
 Durduzaz eta dardaraz tzul.: Joxan Elosegi (Igela, 2003)

 Erreferentziak 

 Kanpo estekak 
  Official site at Éditions Albin Michel
  Amélie Nothomb Biblioweb
  Fan site

Kategoria:Belgikako eleberrigileak
Kategoria:Frantsesezko idazleak
Kategoria:Belgikako idazleak
Kategoria:Emakume eleberrigileak
Kategoria:XX. mendeko emakume idazleak
Kategoria:XXI. mendeko emakume idazleak